A Bizottság 1586/94/EK rendelete
(1994. június 30.)
a gabona-, illetve a rizságazatban alkalmazott termelési visszatérítésről szóló 1722/93/EGK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 2193/93/EGK rendelettel [1] módosított, a gabonafélék piacának közös szervezéséről szóló, 1992. június 21-i 1766/92/EGK tanácsi rendeletre [2] és különösen annak 7. cikkére,
tekintettel a legutóbb az 1544/93/EGK rendelettel [3] módosított, a rizs piacának közös szervezéséről szóló, 1976. június 21-i 1418/76/EGK tanácsi rendeletre [4] és különösen annak 9. cikkére,
mivel a gabona-, illetve a rizságazatban alkalmazott termelési visszatérítésről szóló 1766/92/EGK és 1418/76/EGK tanácsi rendelet [5] alkalmazása részletes szabályainak megállapításáról szóló 1722/93/EGK bizottsági rendelet 5. cikkének (1) bekezdése úgy rendelkezik, hogy a visszatérítési igazolás iránti kérelmeket írásban, az illetékes hatósághoz kell címezni; mivel célszerű lenne meghatározni e kérelmek előterjesztésének időpontját, és azok benyújtására határidőt megállapítani;
mivel a 6. cikk (3) bekezdésének második albekezdése értelmében az 1993/94-es, az 1994/95-ös és az 1995/96-os gazdasági év júliusának és augusztusának során kiállított igazolások csak a kiállítás hónapjának utolsó napjáig érvényesek; mivel e rövid érvényességi időtartam számos igazolás iránti kérelmet eredményezhet; mivel ezért célszerű lenne az összes, július és augusztus folyamán kiállított igazolásra vonatkozóan augusztus 31-ét megadni a lejárat napjaként;
mivel az 1994/95-ös és az 1995/96-os gazdasági évek júliusa során benyújtott igazolás iránti kérelmek esetében a feldolgozás napján érvényes visszatérítési ráta alkalmazása a visszatérítési ráta változásának közelebbi figyelését teszi lehetővé az igazolások érvényességi ideje alatt;
mivel az elnöke által meghatározott határidőn belül a Gabonapiaci Irányítóbizottság nem nyilvánított véleményt,
ELFOGADTA EZT A RENDELETET:
1. cikk
Az 1722/93/EGK rendelet a következőképpen módosul:
1. Az 5. cikk (1) bekezdése a következő szöveggel egészül ki:
"A kérelmet munkanapokon brüsszeli idő szerint délután 5 óráig lehet benyújtani."
2. A 6. cikk (3) bekezdésének második albekezdése helyébe a következő szöveg lép:
"Az 1994/95-ös és az 1995/96-os gazdasági év júliusának és augusztusának folyamán azonban a szóban forgó hónapok során benyújtott igazolás iránti kérelmek csak augusztus 31-ig érvényesek."
3. A 6. cikk (4) bekezdés első albekezdése a következőkkel egészül ki:
"Az 1994/95-ös és 1995/96-os gazdasági évek júliusa folyamán benyújtott visszatérítés iránti kérelmek esetében azonban a fizetendő visszatérítés összege a keményítő feldolgozásának napján alkalmazandó összeggel egyezik meg."
2. cikk
Ez a rendelet 1994. július 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. június 30-án.